cyanic-selkie/wikianc huggingface dataset:
Եվրատեսիլ 1958 երգի մրցույթ
«Եվրատեսիլ 1958 երգի մրցույթը» եղել է երրորդ Եվրատեսիլ երգի մրցույթը և տեղի է ունեցել 1958 թվականի մարտի 12-ին Հիլվերսում քաղաքում (Նիդեռլանդներ)։ Այս տարվանից սկսած ընդունվեց մի օրենք, ըստ որի մրցույթը պետք էր անցկացնել այն պետությունում, որը հաղթել էր նախորդ տարի։ Մրցույթին մասնակցեցին 10 երկրներ։ Մեծ Բրիտանիան այս տարի չմասնակցեց։ Դեբյուտ հայտնեց Շվեդիան, իսկ մրցույթը հաղթեց Անդրե Կլյովեն՝ Dors mon amour երգով։ 1956 թվականի պես այս տարի էլ ոչ մի երգ անգլերենով չի հնչել։
Առաջին մրցույթի հաղթող Լիզ Ասիան մասնակցեց մրցույթին 3-րդ անգամ՝ գրավելով 2-րդ տեղը։ Նախորդ տարվա հաղթող Քորի Բրոքենը նույնպես մասնակցեց 3-րդ անգամ, գրավելով 9-րդ հորիզոնականը։
Իտալիայի ներկայացուցիչ Դոմենիկո Մուդենյոն 2 անգամ է կատարել իր երգը, որովհետև նրա առաջին ելույթի ժամանակ կորել է հեռուստասիգնալը։
Արտաքին հղումներ
Կատեգորիա:Եվրատեսիլ 1958 երգի մրցույթ Կատեգորիա:1958 Նիդերլանդներում
Լեո Վուդալ
Լեո Վինսենթ Վուդալ (Leo Vincent Woodall, ), անգլիացի դերասան։ Առավել հայտնի է HBO հեռուստաալիքի «Սպիտակ լոտուս» (2022) և Նեթֆլիքսի «Մեկ օր» (2023) հեռուստասերիալներում կատարած դերերով։
Վաղ կյանք
Ծնվել է Արևմտյան Լոնդոնի Համերսմիթ քաղաքում ։ Սերում է դերասանների ընտանիքից, ներառյալ հայրը՝ Էնդրյուն, կնքահայրը և տատիկը։ Ծնողները ծանոթացել են դրամատիկ դպրոցում։ Նա նաև նշել է, որ հանդիսանում է Մաքսին Էլիոթի ժառանգը ։ Վուդալն ի սկզբանե որոշել էր զբաղվել սպորտով և միայն 19 տարեկան հասակում՝ «Սուր հովարներ» հեռուստասերիալը դիտելուց հետո որոշել է զբաղվել դերասանական արվեստով։ 2019 թվականին ստացել է արվեստների բակալավրի կոչում կատարողական արվեստների ոլորտում ։
Կարիերա
ArtsEd դպրոցն ավարտելուց հետո կատարել է իր հեռուստատեսային առաջնաելույթը՝ 2019 թվականին նկարահանվելով հյուր դերով BBC One հեռուստաալիքի «Հոլբի սիթի» բժշկական օճառային օպերայում։ Նաև հայտնվել է «Տղան մահացավ» կարճամետրաժ ֆիլմում։ Նույն ամռանը նա ընտրվել է որպես դերասանական կազմի անդամ «Թափառականը» ֆիլմում, նրա հայտն ընտրվել է մոտ 28.000 դիմումների շարքից ։ Նկարահանումները անցկացվում են մոտ 20 երկրներում ։
Միաժամանակ կատարել է նաև իր ֆիլմային առաջնաելությը «Չերրի» ֆիլմում, որի ռեժիսորը Ռուսո եղբայրներն են ։ Կատարել է Ադրիան Իվաշկովի դերը Peacock հեռուստաալիքի «Վամպիրների ակադեմիա» հեռուստասերիալում։ Միացել է HBO հեռուստաալիքի անտոլոգիական «Սպիտակ լոտոս» հեռուստասերիալի Սիցիլիայում նկարահանվող երկրորդ եթերաշրջանի դերասանական կազմին, որտեղ կատարել է հորեղբայր Քուենտինի (Թոմ Հոլանդեր) հետ Էսսեքսից ժամանած երիտասարդ տուրիստ Ջեքի դերը ։ Դերին նմանվելու և ակցենտ ձեռք բերելու համար դիտել է հեռուստատեսային աստղ Ջո Էսսեքսի տեսանյութերը ։
Ամբիկա Մոդի հետ ընտրվել է նեթֆլիքսով հեռարձակվող Դեյվիդ Նիկոլի «Մեկ օր» հեռուստասերիալում Դեքսթեր Մեյհյուի դերակատարման համար ։ Նաև պարբերաբար հայտնվող դեր է ստացել Amazon Prime-ի «Միջնաբերդ» հեռուստասերիալում ։
Արտաքին հղումներ
Կատեգորիա:21-րդ դարի անգլիացի դերասաններ Կատեգորիա:Անգլիացի կինոդերասաններ Կատեգորիա:Հեռուստատեսային դերասաններ
Մագդալինա Մելքոնյան
Մագդալինա Մհերի Մելքոնյան, կենսաբանական գիտությունների դոկտոր, պրոֆեսոր, հասարակական գործիչ։
Տնտեսական գիտությունների դոկտոր Մհեր Մելքոնյանի դուստրը։
Կենսագրություն
Մագդալինա Մելքոնյանը ծնվել է 1947 թվականին Սպիտակ քաղաքում։ Մանկությունն անցել է Գրոզնի քաղաքում։ 1965 թվականին ավարտել է Երևանի թիվ 55 դպրոցը և նույն թվականին ընդունվել Երևանի պետական բժշկական ինստիտուտի բուժական ֆակուլտետը և 1971 թվականին գերազանցությամբ ավարտել այն, իսկ 1974 թվականին՝ ասպիրանտուրան։
1974-1978 թվականներին եղել է բժշկական ինստիտուտի կենսաքիմիայի ամբիոնի կրտսեր գիտաշխատող։ 1975 թվականին պաշտպանել է թեկնածուական ատենախոսություն և ստացել ստացել բժշկական գիտությունների թեկնածուի աստիճան։ 1978–1984 թվականներին եղել է բժշկական ինստիտուտի կենսաքիմիայի ամբիոնի ավագ գիտաշխատող, իսկ 1984–1990 թվականնեիրն՝ կենսաքիմիայի ամբիոն, ասիստենտ։ 1989 թվականին ստացել է կենսաբանական գիտությունների դոկտորի աստիճան։ 1990–1993 թվականներին եղել է բժշկական ինստիտուտի կենսաքիմիայի ամբիոնի դոցենտ, ընդհանուր բժշկության ֆակուլտետի փոխդեկան ։
2003-2006 թվականներին համատեղության կարգով եղել է  Երևանի Մխիթար Հերացու անվան պետական բժշկական համալսարանի անգլախոս ուսանողների ֆակուլտետի դեկան, որից հետո՝ մինչև 2008 թվականը համատեղության կարգով ինտեգրման և բարեփոխումների բաժնի վարիչ։
Երևանի պետական բժշկական համալսարանի ընդհանուր և կենսաօրգանական քիմիայի ամբիոնի, ապա բժշկական քիմիայի ամբիոնի վարիչ, պրոֆեսոր է։
1976 և 1986 թվականներին վերապատրաստվել է Մոսկվայում, իսկ 1998, 2001, 2015 թվականներին՝ Երևանում։
Զբաղվել է հասարակական գործունեությամբ։
219 տպագիր աշխատանքների հեղինակ և համահեղինակ Է։
Ընտանիք
Ամուսնացած է, ունի դուստր և որդի ։
Գրականություն
Айриян А. П. Армянские учёные-медики. - Ер., 1998 - 276 с. ISBN 99930-1-001-7
Արտաքին հղումներ
Կատեգորիա:Կենսաբանական գիտությունների դոկտորներ Կատեգորիա:Պրոֆեսորներ Կատեգորիա:Հայ բժիշկներ Կատեգորիա:Հայ հասարակական գործիչներ Կատեգորիա:ՀՀ վարչապետի հուշամեդալակիրներ
Կադմիր
Կադմիր, գյուղ Արևմտյան Հայաստանում, Էրզրումի վիլայեթի Սպերի գավառակում ։ Գտնվում էր Կադմիր առվակի ափին ։
Բնակչության մասին տվյալներ չեն պահպանվել։
Պոմերսֆելդեն
Պոմերսֆելդեն  (Pommersfelden), կոմունա Գերմանիայի Բավարիա երկրամասում։
Կոմունան բաժանված է 10 գյուղական համայնքի։
Արտաքին հղումներ
Կատեգորիա:Գերմանիայի քաղաքներ
Վարան Դյումերիլի
Վարան Դյումերիլի, մողեսների տեսակ վարանների ընտանիքից։ Տեսակային անվանումը տրվել է հայտնի ֆրանսիացի բնագետ Անդրե-Մարի Դյումերիլի պատվին։
Նկարագրությունը
Դյումերիլի վարանը հասնում է ամենաշատը 130 սմ երկարության և 1 կգ քաշի։ Մարմնի գունավորումը մուգ շագանակագույն է՝ դժվար տեսանելի, խառը դասավորված գծերով։ Երիտասարդ առանձնյակները մեջքին ունեն դեղին բծեր և նարնջագույն գլուխ։ 8 շաբաթ հետո նրանք գունափոխվում են։
Վարանն ակտիվ է օրվա լուսային ժամերին, լավ լողում է և ցատկոտում ծառերի վրա։ Նա սնվում է խեցգետիններով ։
Արտաքին հղումներ
Կատեգորիա:Մողեսներ Կատեգորիա:Սողուններ Կատեգորիա:Մսակեր կենդանիներ Կատեգորիա:Թեփուկավորներ
Կոլումբիա շրջան (Ջորջիա)
Կատեգորիա:Ջորջիայի շրջաններ
Ժովտնևոե (գյուղ, Կոնոտոպի շրջան)
Ժովտնևոե (Жовтневе), գյուղ Ուկրաինայի Սումիի մարզի Կոնոտոպի շրջանում։ Բնակավայրը նախկինում նաև անվանվել է Կուրիլովկա։
2001 թվականի տվյալներով Ժովտնևոե գյուղում բնակվում էր 740 մարդ։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր
Միայնակ մակաբույծ
Միայնակ մակաբույծ (パラサイトシングル), սոցիալական մակաբուծության ձև, ճապոներեն արտահայտություն, որը կիրառվում է 20-30 տարեկանից բարձր այն չամուսնացած երիտասարդների նկատմամբ, որոնք ապրում են ծնողների հետ և նրանց հաշվին վայելում են անհոգ ու հարմարավետ կյանք ։ Ըստ պրոֆեսոր Մասահիրո Յամադայի հետազոտությունների՝ ճապոնացի ամուրի տղամարդկանց 60%-ը և կանանց 80%-ն ապրում է ծնողների տանը ։ 2002 թվականի տվյալներով՝ երկրի բնակչության մոտ 10 մլն-ը «միայնակ մակաբույծներ են» ։
Միկուլիչի (գյուղ, Շումյաչինսկի շրջան)
Բնակչությունը 2007 թվականին գրանցված տվյալներով կազմում էր 23 մարդ։
Միայնակ մակաբույծ
«Միայնակ մակաբույծներին» հաճախ մեղադրում են երկրի տնտեսական և սոցիալական շատ խնդիրների մեջ՝ սկսած ծնելիության նվազումից և բնակչության ծերացումից մինչև հանցագործության աճ և արդյունաբերության զարգացման տեմպերի նվազում։ Ինչպես նշում են ճապոնացի սոցիոլոգները՝ «միայնակ մակաբույծները» առանց երկար մտածելու թողնում են աշխատանն ամենափոքր դժվարության կամ խնդրի ի հայտ գալուն պես, երբ աշխատանքը խանգարում է վայելել իրենց ժամանակն ինչպես իրենք են ցանկանում, որն էլ վնասում է երկրի տնտեսությանը․ նրանց կեցության համար չեն վճարում, կահույք և այլ տնային ապրանքներ չեն գնում ։ Փողը ծախսում են իրենց սիրելի զբաղմունքի, զվարճանքների և շքեղ առարկաների վրա ։
Միկուլիչի (գյուղ, Շումյաչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Միայնակ մակաբույծ
Այս երևույթը մասամբ բացատրվում է նրանով, որ այս երիտասարդ սերունդը ծնվել է տնտեսապես բարվոք ժամանակաշրջանում, երբ գործազրկության տոսկոսը շատ ցածր էր (մոտ 2%), իսկ գործատուների առաջարկները գերազանցում էին պահանջարկը։ Երկրում կայունությունը ապահովվում էր 1950-ական թվականներին ընդունած աշխատանքային հարաբերությունների համակարգով, որը հիմնված էր ցմահ պարտքի վրա, աստիճանաբար բարձրացող աշխատավարձի վրա՝ ըստ տվյալ կազմակերպությունում աշխատած տարիների ։
Ծագումնաբանություն
Նման երևույթը հանդիիպում է ոչ միայն ճապոնական հասարակության մեջ, այլև աշխարհի այլ երկրներում, օրինակ՝ Իտալիայում, որտեղ 30-ամյա ամուրիներին, որոնք իրենց հույսը դրել են մայրերի վրա, անվանում են bamboccioni («մեծ երեխա»), Գերմանիայում, Բրազիլիայում։ ԽՍՀՄ-ում տնտեսական հարաբերական բարօրության ժամանակ (Խրուշչյով-վաղբրեժնևյան ժամանակաշրջան) նման անձանց հավասարեցնում էին պորտաբույծներին, քննադատում էին և ծաղրում ԶԼՄ-ում։
Արտաքին հղումներ
Կատեգորիա:Ճապոնիայի հասարակություն Կատեգորիա:Ճապոնիայի բնակչություն Կատեգորիա:Ճապոնիայի տնտեսություն
Apple AirPods
AirPods, Apple ընկերության կողմից արտադրվող անլար Bluetooth ականջակալներ։ Երկու առանձին ականջակալներ են, որոնք օգտագործում են օգտագիրոջ հետ փոխազդման նոր տեխնոլոգիաներ՝ օրինակ, ականջից մեկ ականջակալի հանումը կբերի խաղալու դադարման («դադար» ֆունկցիա), իր տեղը վերադարձումը՝ խաղալու շարունակման, կրկնակի հպումը կարող է կանչել ձայնային օգնական Siri-յին կամ կառավարել երաժշտությամբ ։ AirPods ականջակալները աշխատում են Apple ընկերության կողմից արտադրվող iOS 10 կամ ավելի նոր օպերացիոն համակարգով աշխատող սարքերի, macOS Sierra-յի բազայով ԱՀ-ների և watchOS բազայով ժամացույցների հետ։ Նաև նրանք կարող են արտածել Bluetooth 4․0 ստանդարտին համապատասխանող Android օպերացիոն համակարգով աշխատող սարքերի հետ, նաև Android օպերացիոն համակարգով աշխատող սարքերի համար մատչելի է կառավարման համար օգտագործվող «կրկնակի հպում» ժեստը ։
Պատմություն
AirPods-ը ներկայացվել է iPhone 7-ի և Apple Watch Series 2-ի հետ 2016 թվականի սեպտեմբերի 7-ին։ Apple-ը պլանավորում էր AirPods-ի վաճառքը սկսել հոկտեմբերի վերջին, սակայն նրանք սկսել են վաճառվել ավելի ուշ ։ 2016 թվականի դեկտեմբերի 13-ից սկսվել է ականջակալների օնլայն պատվերը, իսկ դեկտեմբերի 20-ից նրանք սկսել են վաճառվել Apple Store-ում ։ Պատյանի հետ կոմպլեկտով ականջակալների գինը կազմում է 159 ԱՄՆ դոլար (մոտավորապես 80 հազար ՀՀ դրամ) ։
iOS 10.3-ի թողարկման հետ ավելացվել է կորած AirPods-երի փնտրման ֆունկցիա՝ «Find My iPhone» հավելվածով ձայնի ակտիվացման միջոցով ։
2017 թվականի սեպտեմբերին՝ Qi անլար լիցքավորումը աջակցող iPhone 8/8 Plus-ի և iPhone X-ի թողարկմա հետ ներկայացվել է Qi տեխնոլոգիան աջակցող նոր պատյան ։
Սարքային ապահովում
AirPods-ում Apple-ը օգտագործում էր սեփական ինտեգրալային Apple W1 միկրոսխեման, ինչը թույլ է տվել բարելավել մարտկոցի էլկտրաէներգիայի սպառումը և մշակել Bluetooth 4.0-ի օգնությամբ ձայնի հաղորդումը ։
AirPods-ն ունի թարմացվող ներկառուցված ծրագրային ապահովում, սակայն թարմացումների ճշգրիտ գծագիրն անհայտ է։ Վաճառքի սկզբի 3.3.1-ից Apple-ը թարմացրել է ներկառուցված ծրագրային ապահովումը մինչև 3.7.2 (2017 թվականի կես) ։
Քննադատություն
Նշվում էր AirPods-ի բարձր արժեքը և ամրացման անապահովությունը ։
Նաև նշվում էր պահպանման և լիցքավորման տուփի արագ ապալիցքավորման մասին, նույնիսկ եթե AirPods-ը չի օգտագործվում. առանձին օգտատերեր նշել են մեկ օրի ընթացքում 30 % լիցքի կորցնման մասին ։
Apple-ը հայտարարել է, որ 3.5.1 ներկառուցված ծրագրային ապահովման մեջ նա ուղղել մարտկոցի օգտագործման հետ կապված մի շարք պրոբլեմներ ։
AirPods-ի թողարկումը ստիպել է այլ խոշոր ընկերություններին արտադրել անլար ականջակալներ։ Մասնավորապես տվյալ սեգմենտի նոր ապրանքներ արտադրել են Sony և Samsung Electronics ընկերությունները  ։
Մատնաչափիկը (այլ կիրառումներ)
«Մատնաչափիկը», կարող է վերաբերել՝
Գիզյատովո
Գիզյատովո (Гизятово, Ғиззәт), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 42 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Նուրիմանովսկի շրջանի բնակավայրեր
Բլագոդատովկա (գյուղ, Կուպյանսկի շրջան)
Բլագոդատովկա (Благодатівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1888 թվականին։
2001 թվականի տվյալներով Բլագոդատովկա գյուղում բնակվում էր 351 մարդ։ Բնակավայրը զբաղեցնում է 0,3 կմ² տարածք։ Բնակչության խտությունը կազմում էր 1170 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1888 թվականին հիմնադրված բնակավայրեր
(3485) Բարուչի
(3485) Բարուչի (Barucci), աստերոիդ աստերոիդների հիմնական գոտում։ Հայտնաբերվել է 1983 թվականի հուլիսի 11-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,438364 ա. մ., առավելագույնը մոտենում է 2,0308 ա. մ. հեռավորության վրա և հեռանում 2,8459 ա. մ. ։ Արեգակի շուրջ մեկ ամբողջական պտույտ է կատարում 1390,74 երկրային օրվա ընթացքում, իր ուղեծրով շարժվելով միջինում 0,258855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,8° անկյուն։
Արտաքին հղումներ
Կատեգորիա:1983 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լուն Վոժ (Սեբիսի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Ատլանտա Ֆալկոնս
Ատլանտա Ֆելկոնս (Atlanta Falcons), Ջորջիա նահանգի Ֆլավերի Բրենչ քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL): Ակումբը հիմնադրվել է 1965 թվականին։
Ձեռքբերումներ
Լիգայի առաջնության հաղթողներ (0)
Դիվիզիոնի հաղթողներ (6)
Արտաքին հղումներ
Կատեգորիա:1966 հիմնադրումներ Կատեգորիա:Ֆուտբոլի ազգային լիգայի ակումբներ
Բարանովսկի գյուղական խորհուրդ (Խարկովի մարզ)
Բարանովսկի գյուղական խորհուրդ  (Баранівська сільська рада), Ուկրաինայի Խարկովի մարզի Վալկովսկի շրջանում ։
2001 թվականի տվյալներով Բարանովսկի գյուղական խորհրդում բնակվում էր 1259 մարդ։ Բնակավայրը զբաղեցնում է 40 կմ² տարածք։ Բնակչության խտությունը կազմում էր 31.48 մարդ/կմ²։ Խորհրդում կա 7 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1922 թվականին հիմնադրված բնակավայրեր
Վենդա Նովա դու Իմիգրանտի
Վենդա Նովա դու Իմիգրանտի (Venda Nova do Imigrante), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Աֆոնսու Կլաուդիուի գավառի կազմի մեջ։ Բնակչությունը կազմում է 25.745 մարդ՝ 2020 թվականի տվյալներով։ Գրավում է 185,9 կմ2 տարածք ։ Բնակչության խտությունը՝ 102,3 մարդ/կմ²։
Պատմություն
Քաղաքը հիմնադրվել է 1988 թվականի մայիսի 6-ին
Ծանոթագրություններ
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Քարեր (Էրզրումի գավառ)
Քարեր, գյուղակ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Էրզրում քաղաքից 48 կմ հարավ-արևմուտք, Արևմտյան Եփրատի ձախակողմյան Դերջանի գետ վտակի օժանդակներից մեկի ափին։
Բնակչություն
XX դարի սկզբին ուներ 4 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գողթնի հայրենակցական միություն
Գողթնի հայրենակցական միություն, միություն Գողթնում։ Այն կազմավորվել է 1918 թվականի հունվարի 30-ին Երևանում։ Միայն մի քանի տարի է գործել։ Առաջին ընդհանուր ժողովը բացել ու անցկացրել է Գարեգին Նժդեհը։ 1920 թվականին միության կազմում ընտրվել են Լ. Սարգսյանը, Հ. Թադևոսյանը, Հ. Ստեփանյանը, Հ. Առաքելյանը և այլք։ Միությունը Գողթնի և Նախիջևանի ժողովրդին աջակցել է իր կատարած աշխատանքով ։
Ծանոթագրություններ
Կատեգորիա:1918 հիմնադրումներ Հայաստանում
Պանցանելա
Պանցանելա (Panzanella), տասկանյան բանջարեղենային աղցան, հայտնի է որպես ամառային աղցան։ Հիմնական բաղադրիչներն են՝ սեղմված և հնացված հաց, լոլիկ, ձիթապտղի ձեթ, աղ, սև պղպեղ, հաճախ ավելացնում են նաև սոխ(սովորաբար կարմիր)։ Կարող են նաև ավելացնել պանիր, մոցարելա, ձիթապտուղ ։
Տես նաև
Կեսար (աղցան)
Աղբյուրներ
Կատեգորիա:Տոսկանյան խոհանոց Կատեգորիա:Աղցաններ
Քուկ շրջան (Ջորջիա)
Քուկ շրջան (Cook County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 593 կմ² է, բնակչությունը՝ 15.771 մարդ (2010 թ. տվյալներով)։ Շրջկենտրոնն է Ադել բնակավայրը։ Կազմավորվել է 1918 թ.։
Կատեգորիա:Ջորջիայի շրջաններ
Յան Մասարիկ
Չեխոսլովակիայի առաջին նախագահի՝ Թոմաշ Մասարիկի որդին։
Վաղ տարիներ
Յան Մասարիկը ծնվել է Պրահայում՝ պրոֆեսոր Թոմաշ Մասարիկի և նրա կնոջ՝ Չարլզ Քրեյնի ազգական ամերիկուհի Շառլոտա Գարրիգի ընտանիքում։ Մասարիկը կրթություն է ստացել Պրահայում, այնուհետև ԱՄՆ-ում, որտեղ վաստակել է իր սեփական աշխատանքով՝ աշխատելով մասնավորապես պողպատաձուլական ընկերությունում որպես ծառայող։ Յանն Ամերիկա է եկել 1907 թվականին։ Նա աշխատանքի է ընդունվել Բրիջպորտում գտնվող Կրեյններին պատկանող պողպատաձուլական ընկերությունում։ Յան Մասարիկը 6 տարի աշխատել է սևագործ բանվոր, ավազ մաղող, կաղապարող, բայց Բրիջպորտում անցկացրած տարիները հիշել է որպես իր կյանքի ամենաերջանիկներից մեկը։ Նա տուն է վերադարձել 1913 թվականին։
Երկրորդ համաշխարհային պատերազմ
1938 թվականի հոկտեմբերի սկզբին Չեխոսլովակիայի Սուդեթյան մարզը մտել է Գերմանիայի կազմի մեջ։ Չեխոսլովակիայի այլ տարածքներ մտել են Լեհաստանի և Հունգարիայի կազմի մեջ։ Երկրի կառավարության պաշտոնյաների մեծ մասը, այդ թվում՝ նախագահ Էդվարդ Բենեշը, հրաժարական են տվել։ Յան Մասարիկը նույնպես թողել է իր պաշտոնը, բայց մնացել է Լոնդոնում։ 1939 թվականի մարտին Սլովակիան առանձնացել է Չեխիայից, որն ամբողջովին գրավված էր նացիստական Գերմանիայի կողմից (Բոհեմիայի և Մորավիայի պրոտեկտորատ)։ 1940 թվականին Մեծ Բրիտանիայում ստեղծվել է Չեխոսլովակիայի վտարանդիական կառավարությունը, որում Մասարիկը նշանակվել է արտաքին գործերի նախարար։ Պատերազմի տարիներին նա պարբերաբար հայտնվել է BBC-ում՝ ռադիոյով դիմելով գրավյալ Չեխոսլովակիայի բնակիչներին։ 1941 թվականի հուլիսի 18-ին նա ստորագրել է Խորհրդա-Չեխոսլովակյան համաձայնագիր Գերմանիայի դեմ պայքարում համագործակցության վերաբերյալ։ 1942 թվականին ամերիկյան Բեյթս քոլեջը Մասարիկին շնորհել է իրավաբանական գիտությունների դոկտորի կոչում։
Հետպատերազմական շրջան
Չեխոսլովակիայի ազատագրումից և Երկրորդ համաշխարհային պատերազմի ավարտից հետո Մասարիկը մնացել է երկրի արտաքին գործերի նախարարի պաշտոնում։ Չնայած բազմակուսակցական համակարգին՝ Չեխոսլովակիայի կոմունիստական կուսակցությունը՝ Կլեմենտ Գոտվալդի գլխավորությամբ, ամենամեծ կշիռն է ունեցել երկրում, որի դիրքերը ամրապնդվել են 1946 թվականի ընտրություններից հետո։ Մասարիկը մտահոգված է եղել կոմունիստների քաղաքականությամբ, որոնք սերտ կապեր են հաստատել ԽՍՀՄ-ի հետ և հրաժարվել են մասնակցել Չեխոսլովակիայում Մարշալի պլանի իրականացմանը։ 1948 թվականի փետրվարին կաբինետի ոչ կոմունիստ նախարարների մեծ մասը հրաժարական են տվել՝ հույս ունենալով, որ կառավարությունը ցրվում է և նոր ընտրություններ կընթանան, բայց փոխարենը կոմունիստները ձևավորել են նոր, կոմունիստամետ կառավարություն։ Տեղի ունեցածը պատմության մեջ է մտել որպես փետրվարյան իրադարձություններ Չեխոսլովակիայում։ Իր հերթին, Մասարիկը չի մասնակցել ելույթներին և մնացել է որպես Արտաքին գործերի նախարար։ Նա միակ անկուսակցական նախարարն էր Գոտվալդի կաբինետում։
Աստերոիդների ցանկ (328401-328500)
Աստերոիդների ցանկ (328301-328400) * Աստերոիդների ցանկ * Աստերոիդների ցանկ (328501-328600)
Յան Մասարիկ
Մահ
1948 թվականի մարտի 10-ին Յան Մասարիկին մահացած են գտել Արտաքին գործերի նախարարության շենքի բակում («Պրահայի երրորդ դեֆենեստրացիա»)։ Նա պիժամայով պառկած է եղել դեպի լոգարան տանող պատուհանի տակ։ Նախնական քննության արդյունքում պարզվել է, որ նա ինքնասպան է եղել։
1968 թվականին Պրահայի դեպքերի ժամանակ իշխանությունները ձեռնարկել են նոր հետաքննություն Մասարիկի մահվան հանգամանքների վերաբերյալ, ինչը բացառել է պատահական անկման հավանականությունը։ Երրորդ հետաքննությունը, որն իրականացվել է 1990-ականներին, նույնպես հավաստել է ինքնասպանության փաստը։
Միևնույն ժամանակ, 1992 թվականին Բեռլինում Չեխիայի դեսպանատուն է եկել ոմն Լեոնիդ Պարշինը, ով հայտարարեց, որ իր մայրը՝ Ելիզավետան (1913-2002), ՆԳԺԿ–ՊԱՆ-ի կադրային աշխատակից էր և գիտի Մասարիկին սպանած մարդուն ։ 1994 թվականի մարտի 28-ին, «Վրեմեչկո» հաղորդման եթերում, Ելիզավետա Պարշինան հայտարարեց, որ Մասարիկը սպանվել է ՊԱՆ-ի գործակալի կողմից, բայց հրաժարվեց տալ նրա անունը ։ Մի քանի տարի անց «Ազատություն» ռադիոկայանի հաղորդավար Վլադիմիր Տոլցը և Չեխիայի քրեական ոստիկանության կոմունիստական հանցագործությունների փաստաթղթավորման և հետաքննության գրասենյակի աշխատակից, գնդապետ Իլյա Պրավդան հայտարարեցին, որ Ելիզավետա Պարշինան բացահայտել է Մասարիկին սպանողների անունները։ Նրա խոսքով, սպանությունը կազմակերպել էր ԽՍՀՄ Պետական անվտանգության նախարարության խորհրդային զորքերի խմբավորման վարչության պետ Միխայիլ Բելկինը, իսկ սպանության անմիջական կատարողը եղել է կրտսեր օպերլիազոր Բոնդարենկոն ։
Մասարիկի նախկին քարտուղար Անտոնին Սումին 2002 թվականին հայտարարել էր, որ չի հավատում սպանության վարկածներին և դեռ հավատում է, որ իր ղեկավարը ինքնասպան է եղել, Սամի խոսքով, իր կյանքի վերջին օրերին Masaryk-ը ծանր ընկճվածության մեջ էր և հավանաբար որոշել է ինքնասպան լինել ։
2001-2003 թվականներին Պրահայի ոստիկանության կողմից իրականացվել էր նոր հետաքննություն, որի արդյունքում պարզվել էր, որ Մասարիկը սպանվել է անհայտ անձի կամ անձանց խմբի կողմից ։ Դատաբժշկական փորձագետ Իրժի Ստրաուսը հայտարարեց, որ Մասարիկը ծանր մարդ էր և իհարկե սպորտսմեն չէր, ցած նետվելու դեպքում շենքին շատ ավելի մոտ վայրէջք կկատարեր։ Նա պնդում էր, որ այն փաստը, որ Մասարիկին գտել են պատուհանից ավելի քան երկու մետր հեռավորության վրա, վկայում է այն մասին, որ նրան դուրս են հրել պատուհանից։ Նա նաև նշել է, որ Մասարիկը վայրէջք է կատարել ոտքերի վրա՝ ենթադրելով, որ նա փորձել է փրկվել 14 մետր բարձրության անկումից ։ Կոմունիզմի հանցագործությունների փաստաթղթավորման և հետաքննության բյուրոն հայտարարում է, որ իրենք ստիպված են եղել կարճել գործը, քանի որ Ռուսաստանի իշխանությունները հրաժարվում են նյութեր տրամադրել, որոնք կարող են օգնել մարդասպանների հայտնաբերմանը։
Ընտանիք
1924-1931 թվականներին Մասարիկն ամուսնացած էր Ֆրենսիս Կրեյն Լիզերբիի հետ։ Նա հայտնի արդյունաբերող, բանկիր և դիվանագետ Չարլզ Ռիչարդ Կրեյնի դուստրն էր, ջրատար խողովակների ու սարքավորումների և վերելակների արտադրության խոշոր ընկերության ժառանգորդը և Չեխոսլովակիայում ԱՄՆ դեսպան Ռիչարդ Տելլեր Կրեյնի երկրորդ քույրը։ Լիզերբիի հետ ամուսնության ընթացքում Մասարիկը ունեցավ երեք որդեգրված երեխա. Չարլզ, Ռոբերտ կրտսեր և Ռիչարդ Կրեյն Լիզերբի, որոնք ծնվել են Ռոբերտ Լիզերբիի հետ Ֆրենսիսի ամուսնության ընթացքում։ Մասարիկը սեփական երեխաներ չուներ։
Հրապուրանք երաժշտությամբ
Վաղ տարիքից Մասարիկը հրապուրվել է երաժշտությամբ և նույնիսկ ցանկացել է երաժիշտ դառնալ։ Հենց այս պատճառով, իր որդուն «անլուրջ» զբաղմունքից շեղելու համար, Թոմաշ Մասարիկը նրան ուղարկել է ԱՄՆ։ Այստեղ, բացի պողպատաձուլական ընկերությունում աշխատելուց, Յանը որպես դաշնակահար մասնակցել է առաջին համր կինոֆիլմերի նկարահանումներին։
Լինելով Արտաքին գործերի նախարար՝ քաղաքական գործիչների և դիվանագետների մասնակցությամբ երեկույթներից և պաշտոնական հանդիպումներից հետո Մասարիկը հաճախ դաշնամուր է նվագել։
Արտաքին հղումներ
Կատեգորիա:Պրահայի պատվավոր քաղաքացիներ Կատեգորիա:Առաջին համաշխարհային պատերազմի մասնակիցներ Կատեգորիա:Երկրորդ համաշխարհային պատերազմի քաղաքական առաջնորդներ Կատեգորիա:Չեխիայի քաղաքական գործիչներ Կատեգորիա:Չեխ պետական գործիչներ Կատեգորիա:Արտաքին գործերի նախարարներ Կատեգորիա:Սպանված քաղաքական գործիչներ Կատեգորիա:Չեխ թարգմանիչներ Կատեգորիա:Չեխ հրապարակախոսներ
Բորիս Փարսադանյան
Բորիս Քրիստափորի Փարսադանյան (Փարսադանով), հայ կոմպոզիտոր, ջութակահար, Էստոնիայի արվեստի վաստակավոր գործիչ (1967)։
Կենսագրություն
1948-1953 թվականներին սովորել է Մոսկվայի հայ մշակույթի տան երաժշտական ստուդիայում։ 1950 թվականին ավարտել է Մոսկվայի Գնեսինների անվան երաժշտական ուսումնարանը (ջութակի բաժին), 1959 թ.-ին՝ Տալլինի կոնսերվատորիան (ստեղծագործական բաժին)։
1975-1988 թվականներին եղել է Էստոնիայի ֆիլհարմոնիայի գեղարվեստական ղեկավար։
Աղբյուրներ
• «Ով ով է. Հայեր», կենսագրական հանրագիտարան, հատոր Բ, Երևան, 2007
Պրիզենդորֆ
Պրիզենդորֆ (Priesendorf), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 1546 մարդ (ըստ 2010 թվականի դեկտեմբերի 31-ի) ։ Տարածքը կազմում է 8,35 կմ²։ Պաշտոնական կոդ՝ 09 4 71 173։
Կոմունան բաժանված է 2 գյուղական համայնքի։
Արտաքին հղումներ
Կատեգորիա:Գերմանիայի քաղաքներ
Դավիթ Մինասյան
Դավիթ Յուրիի Մինասյան, հայ քանդակագործ, բեմանկարիչ, Հայաստանի Հանրապետության վաստակավոր նկարիչ (2011) ։
Քանդակագործ Յուրի Մինասյանի որդին է։
Կենսագրություն
Ձևավորել է բազմաթիվ ներկայացումներ (Ռուբեն Մարուխյանի «Ամենալավ տունը», 2002, «Մարդը Լամանշից», 2006, ՀԳԹՄ «Արտավազդ» մրցանակ) ։
Ծանոթագրություններ
Կատեգորիա:Հայ քանդակագործներ Կատեգորիա:ՀՀ վաստակավոր նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ բեմանկարիչներ Կատեգորիա:Հայ մանկավարժներ
Ժիվերնիի մարգագետինները
«Ժիվերնիի մարգագետինները» (Praire à Giverny), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1888 թվականին ։ Յուղաներկով կտավի չափերն են 92,5 × 81,5 սմ ։
Այսօր «Ժիվերնիի մարգագետինները» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստանի Դաշնություն)։
Նկարագիր
«Ժիվերնիի մարգագետինները» ստեղծագործությունում պատկերված է Էսարի մարգագետինները, որոնք գտնվում են Ժիվերնիից հարավ։ Այստեղ, 1883 թվականից մշտական բնակության է անցել հեղինակը։
Հետին պլանում տեսանելի են մի քանի ծառեր, իսկ դրանց հետևում՝ Պոր Վիլեզ բլուրն է։ Ձախ կողմի ներքևի անկյունում նկարչի ստորագրությունն է և տարեթիվը՝ Claude Monet 88: Նկարի հակառակ կողմում կա գրություն՝ ''Praire de Giverny. Temps moissonneux'' (Մարգագետիններ Ժիվերնիում։ Հունձի ժամանակը)։
Պատմություն
«Ժիվերնիի մարգագետինները» ստեղծագործությունը Կլոդ Մոնեն վրձնել է 1888 թվականին։ Այն Էսարի հովիտը պատկերող տասներեք նկարներից մեկն է, որոնք նկարվել են նույն ժամանակահատվածում։ Ըստ Աննա Բարսկայայի կտավը նկարվել է ամռան առաջին կեսին։ Ալբերտ Կոստենևիչն էլ կարծում է, որ նկարը ստեղծվել է տարվա երկրորդ կեսին։
Ա. Բարսկայան նաև նշում է, որ մինչև 1889 թվականը կտավը գտնվել է Մոնեի արվեստանոցում, որից հետո հեղինակն այն տալիս է Պոլ Դյուրան Ռուելի պատկերասրահին, սակայն Դանիել Վիլդենշտեյնն էլ նշում է, որ այն Ռուելին է փոխանցվել 1891 թվականի հուլիսին։ 1892 թվականին նկարը ձեռք է բերում Փարիզի քաղաքային խորհրդի նախագահ Դենիս Կոշենը, սակայն 1897 թվականից նկարը կրկին ցուցադրվել է Պոլ Դյուրան Ռուելի պատկերասրահում։
1899 թվականի մայիսի 3-ին նկարը 9000 ֆրանկով ձեռք է բերում մոսկվացի արդյունաբերող և կոլեկցիոներ Սերգեյ Շչուկինը ։ Հոկտեմբերյան հեղափոխությունից հետո վերջինիս հավաքածուն ազգայնացվել է և տեղափոխվել Նոր արևմտյան արվեստի պետական թանգարան, որտեղ մնացել է մինչև 1923 թվականը, իսկ 1934 թվականին փոխանցվել է Էրմիտաժին։
2014 թվականի վերջից ցուցադրվում է Գլխավոր շտաբի շենքում (403 սրահ, ГЭ-7721) :
Էրմիտաժի Արևմտաեվրոպական կարպարվեստի բաժնի գլխավոր գիտական աշխատակից Ալբերտ Կոստենևիչն իր ակնարկում, որը վերաբերում է 19-րդ դարի երկրորդ կեսից մինչև 20-րդ դարի երկորդ կեսի ֆրանսիական արվեստին, «Ժիվերնիի մարգագետինները» ստեղծագործության մասին այսպես է բնութագրել.
Գրականություն
Կատեգորիա:1888 նկարներ Կատեգորիա:Կլոդ Մոնեի նկարներ Կատեգորիա:Էրմիտաժի նկարներ Կատեգորիա:Բնանկարներ Կատեգորիա:Ֆրանսիայի արվեստ Կատեգորիա:Իմպրեսիոնիզմ
Կուտի (գյուղ, Լոկաչինի շրջան)
Կուտի (Кути), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1570 թվականին։
Օրեստիա
Օրեստիա (Ὀρέστεια), հույն ողբերգակ Էսքիլոսի պահպանված միակ եռագրությունն է։ Օրեստիան կազմված է Ագամեմնոն, Քոեփորներ և Եվմենիդներ դրամաներից։ Օրեստիայի կազմի մեջ է եղել նաև Պրոթևս սատիրական դրաման, որը սակայն մեզ չի հասել։ Ողջ քառերգությունը բեմադրվել է մ.թ.ա. 458 թ.՝ արժանանալով հանդիսատեսի ջերմ ընդունելության և առաջին մրցանակի։ Եռագրությունը բնագրից թարգմանվել է հայերեն Արամ Թոփչյանի կողմից, հրատարակվել է 1990 թ, վերահրատարակվել՝ 1991 թ.։
Կուտի (գյուղ, Լոկաչինի շրջան)
2001 թվականի տվյալներով Կուտի գյուղում բնակվում էր 108 մարդ։ Բնակավայրը զբաղեցնում է 922 կմ² տարածք։ Բնակչության խտությունը կազմում էր 0,12 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լոկաչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Օրեստիա
Նկարագրություն
Օտարությունից իր ընկերոջ հետ տուն դարձած Օրեստեսը այցելում է հոր շիրիմին և հնոց սովորությամբ իր մազափունջն է նվիրաբերումհայրական շիրիմին։ Հայտնվում է էլեկտրիան, որ այդ մազափնջով ճանաչում է եղբորը։ Իրար ընդունած քույր ու եղբայր օգնություն են խնդրում հոր շիրիմից՝ իրականացնելու համար Ապոլլոն աստծո պատգամը, այն է՝ սպանել մորը։ Անծանոթի տեսքով մորն հանդիպած և չճանաչված Օրեստեսը։ Կանչվում է Էգիսթոսը, և սպանվում են էգիսթոսն ու ապա նաև Կլիտեմնեստրան։ Մեղքի զգացում կա նրանում, և նա արդարանում է, սակայն հայտնվում են վրիժառու ոգիները, և սարսափահար էրինիսներից՝ Օրեստեսը փախչում է Ապոլլոն աստծո սրբավայր։ Օրեստեսն Ապոլլոնի տաճարում է՝ շրջապատված քնած էրինիսներով։ Ապոլոնը Օրեստեսին ուղարկում է Աթենք՝ և դատվելու՝ ուղեկից կարգելով Հերմեսին, իսկ քնած էրինիսներին նրա ետևից է ուղղորդում Կլիտեմնեստրայի ուրվականը։ Աթենկում դատավարության ընթացքում, հավասար են բաշխվում քվեները, բայց քանի որ նրա կողմից էր Աթենաս աստված ուհին, ապա Օրեստեսն արդարացվում է։
Ռաշիդ-ալ Սոհլ
Ռաշիդ-ալ Սոհլ (رشيد الصلح, ) ),  լիբանանցի պետական գործիչ, Լիբանանի վարչապետ (1974—1975, 1992)։
Կենսագրություն
Նա պատկանել է երկրի ամենահեղինակավոր սուննի մահմեդական Ալ-Սոլհ ընտանիքին։ Դաստիարակվել է Լիբանանի նախկին վարչապետ՝ Սամի աս-Սոլհի ընտանիքում։ Ավարտել է Սուրբ Հովսեփի համալսարանի իրավաբանական ֆակուլտետը։ Աշխատել է որպես իրավաբան և դատավոր։
1974—1975 թվականներին եղել է Լիբանանի վարչապետը։ Լիբանանի քաղաքացիական պատերազմը սկսվելուց մի քանի շաբաթ անց հրաժարական է տվել ։ Հրաժարական տալուց առաջ նա մեղադրվել է այդ ժամանակաշրջանի բնորոշ վարչական կոռուպցիայի և նեպոտիզմի մեջ։ Նա հայտարարել է, որ առանց քաղաքական համակարգի կարդինալ փոփոխության երկիրը քաոսի կվերածվի և կկազմալուծվի։
1992 թվականի մայիսին պատերազմի ավարտից հետո նա նորից նշանակվել է կառավարության ղեկավար, որի գլխավոր խնդիրն էր անցկացնել խորհրդարանական ընտրություններ։ Սակայն դրա հետևանքով քրիստոնեական համայնքը նրանց դեմ բողոքեց և նույն տարվա հոկտեմբերին նա պաշտոնաթող եղավ։ Նա քննադատվել է սիրիամետ քաղաքականության համար։ Բեյրութում նրանց կողմից գլխավորվող ցուցակը ընտրություններում նշանակալից ձախողում է ունեցել։ Խորհրդարանական ընտրություններին ցուցակի սուննիներից միայն ինքն է ընտրվել։
1996 թվականին քաղաքականությունից հեռանալու մասին որոշում է ընդունել։
Արտաքին հղումներ
Կատեգորիա:Սուննի իսլամ Կատեգորիա:Բնօրինակում անաղբյուր հոդվածներ Կատեգորիա:Լիբանանի քաղաքական գործիչներ
Ստրոցա
Ստրոցա  (Strozza), կոմունա Իտալիայում, տեղակայված է Լոմբարդիա մարզի Բերգամոյի գավառում ։
Բնակչությունը՝ 1066 մարդ։ Խտությունը կազմում է 277 մարդ/կմ²։ Տարածքը ՝ 4 կմ²։ Փոստային ինդեքս՝ 24030։ Հեռախոսային կոդ՝ 035։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Բլագոդատնենսկի գյուղական խորհուրդ (Խարկովի մարզ)
Բլագոդատնենսկի գյուղական խորհուրդ  (Благодатненська сільська рада), Ուկրաինայի Խարկովի մարզի Վալկովսկի շրջանում ։
2001 թվականի տվյալներով Բլագոդատնենսկի գյուղական խորհրդում բնակվում էր 1515 մարդ։ Բնակավայրը զբաղեցնում է 49.22 կմ² տարածք։ Բնակչության խտությունը կազմում էր 30.78 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1918 թվականին հիմնադրված բնակավայրեր
Պոլ Կոմբոն
Պոլ Կոմբոն, ֆրանսիացի դիվանագետ, քաղաքական գործիչ, Թունիսի առաջին նահանգապետը (1881), դեսպան Իսպանիայում (1886-1891), Օտտոմանյան կայսրությունում (1891-1898), Անգլիայում (1898-1920)։ Հաճախ է անդրադարձել Հայկական հարցին, իր բազմաթիվ հեռագրերում զգուշացրել է կառավարությանը հայկական ջարդերի մասին։
ԲՏՌ-60
ԲՏՌ-60 (БТР-60)՝ Խորհրդային արտադրության զրահափոխադրիչ։
Ընդհանուր բնութագիր
ԲՏՌ-60 զրահափոխադրիչի արտադրությունը սկսվել է 1966 թվականին։ ԲՏՌ-60-ը ի տարբերություն ԲՏՌ-80-ի և ԲՏՌ-70-ի չի ստեղծվել ուրիշ զրահափոխադրիչի հիման վրա։ ԲՏՌ-60 սկսվել է շահագործվել խորհրդային բանակում 1966 թվականից։ Այժմ ԲՏՌ-60 զրահափոխադրիչը շահագործվում է բազմաթիվ երկրներում՝ ինչպես արտաքին այնպես էլ ներքին ուժային կառույցների կողմից։ Այս զրահափոխադրիչը նաև լայնորեն օգտագործվում է մի շարք ռազմական հակամարտությունների ընթացքում։
Մարտավարատեխնիկական տվյալներ
ԲՏՌ-60 զրահափոխադրիչն ունի 8x8 կոնֆիգուրացիա։ Առաջին երկու զույգ անիվները պտտվող են։ ԲՏՌ-60 զրահափոխադրիչի երկարությունը կազմում է 7.22 մ, լայնությունը՝ 2.83 մ, իսկ բարձրությունը՝ 2.42 մ։ ԲՏՌ-60 զրահափոխադրիչը բավականին թեթև է. նրա քաշը կազմում է 10.2-10.3 տ։ ԲՏՌ-60 զրահափոխադրիչն ունի 14.5 մմ-անոց գնդացիր։ ԲՏՌ-60 զրահափոխադրիչը սնուցվում է երկու 90 ձիաուժ հզորությամբ GAZ-49B դիզելային շարժիչով՝ զարգացնելով ճանապարհային հատվածում 80 կմ/ժ, իսկ ջրային ավազաններում 9-10 կմ/ժ արագություն։ ԲՏՌ-60 զրահափոխադրիչի վառելիքի պաշարը կազմում է 500 կմ։ ԲՏՌ-60 զրահափոխադրիչը պողպատե զրահապատված է։ Այն պաշտպանում է փոքր զենքերից և հրետանային արկերից։
Սպառազինություն
Այժմ ԲՏՌ-60 զրահափոխադրիչը շահագործվում է բազմաթիվ երկրներում։ Հայաստանում շահագործվում են շուրջ 100 հատ ԲՏՌ-60 զրահափոխադրիչներ։
Աղբյուրներ
Կատեգորիա:ԽՍՀՄ զրահատեխնիկա Կատեգորիա:Լողացող տանկեր Կատեգորիա:Ռուսաստանի զենք
Լուն Վոժ (Պոտյուի վտակ)
Լուն Վոժ (Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոտյու գետի ձախ ափին 46 կմ հեռավորության վրա։ Գետի երկարությունը կազմում է 23 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Թալեաթ Մեհմեդ
Թալեաթ փաշա (طلعت پاشا, Mehmed Talat Paşa, ), թուրք պետական գործիչ։ Երիտթուրքական «Միություն և առաջադիմություն» կուսակցության պարագլուխներից։ 1913-1918 թվականներին զբաղեցրել է Օսմանյան Թուրքիայի ներքին գործերի նախարարի պաշտոնը։
Թալեաթը Հայոց Եղեռնի գլխավոր կազմակերպիչն է։ Եղել է հայերի տեղահանումը և ցեղասպանությունը կազմակերպող «եռապետության» (Թալեաթ, Էնվեր, Ջեմալ) անդամ։
1921 թվականի մարտի 15-ին՝ Բեռլինում, գնդակահարվել է Սողոմոն Թեհլիրյանի կողմից՝ Նեմեսիս գործողության շրջանակներում։
Կենսագրություն
Ծնվել է 1874 թվականին Էդիրնե վիլայեթի Կիրջալի քաղաքում (ներկայումս Բուլղարիայի Կիրջալու մարզ)՝ պոմակական և գնչուական ծագման ընտանիքում։ Թուխ մաշկ ունենալու պատճառով քաղաքական հակառակորդները երբեմն նրան Թալեաթ գնչու էին անվանում ։ Ավարտել է Էդիրնեի բարձրագույն դպրոցը։ Աշխատանքային գործունեությունն սկսել է որպես ծառայող հեռագրատանը, որտեղ միացավ երիտթուրքերին։ 1893 թվականին ձերբակալվեց քաղաքական ակտիվ գործունեություն ծավալելու համար։ Երկու տարի անց ազատ արձակվեց և աքսորվեց Սալոնիկ, որտեղ ղեկավարում էր երիտթուրքերի կուսակցության տեղի բաժանմունքը և մտավ Էմանուել Կարասոյի հիմնած «Ռիզորտ Մակեդոնիա» մասոնական ժողովարան։ 1898-1908 թվականներին Սալոնիկում աշխատում էր փոստատար, վերջում դառնալով տեղի փոստային ծառայության ղեկավարը։
1908 թվականի երիտթուրքական հեղափոխությունից հետո ընտրվել է Մեջլիսի պատգամավոր։ 1909 թվականին Ստամբուլում հիմնել «Հյուր վե Քաբուլ Էդիլմիշ» մասոնական ժողովարանը և 2 տարի զբաղեցնում էր Մեծ մագիստրոսի պաշտոն ։
1909-1912 թվականնեըին Թալեաթը Օսմանյան կայսրության Ներքին գործերի նախարարն էր։ 1910 թվականին օսմանեան խորհրդարանը չեղարկել է «Ընկերակցության օրենքը» և արգելել ըստ ազգային պատկանելության ընկերակցությունների հիմնումը։ Ողջ կայսրության տարածքում փակվեցին բոլոր ազգային ակումբները, իսկ Մանաստիրի վիլայեթում տեղի սատրապ Շևքեթ Թուրգութ փաշան զինաթափման հրեշավոր գործողություն կազմակերպեց ։ Խաղաղ բնաակչությունը ծաղրանքի էր ենթարկվում, բուլղարական սահմանադրական ակումբների միության ղեկավարների մի մասը արգելափակվեց Փոքր Ասիայի բանտերում, իսկ մյուսներն էլ՝ սպանվեցին։
Թալեաթը 1913 թվականի հունվարի 23-ի պետական հեղաշրջման գլխավոր կազմակերպիչներից մեկն էր, երբ Էնվեր փաշան անձամբ գնդակահարեց ռազմական նախարար Նազիմ փաշային, որպեսզի մեկ տարի անց զբաղեցնի նրա տեղը, իսկ Թալեաթ փաշան երկրորդ անգամ զբաղեցրեց Ներքին գործերի նախարարի պաշտոնը՝ միաժամանակ լինելով երիտթուրքերի կուսակցության կենտկոմի նախագահ։ Թալեաթ փաշան կյանքի էր կոչում օսմանիզմի քաղաքական հայեցակարգը՝ կայսրության ոչ թուրք ժողովուրդների բռնի թուրքացումը․ պանիսլամիզմի և ավելի շատ պանթյուրքիզմի մոլեգին հետևորդ էր։ Ունենալով հեռուն գնացող նկրտումներ Կովկասի, Ղրիմի և Թուրքեստանի նկատմամբ, Թալեաթը մասնակցեց «Թուրան Յոլու» (Ճանապարհ դեպի Թուրան) ռազմաքաղաքական նախագծի մշակմանը։
1914 թվականին Թալեաթ բէյ, Էնվեր և Ջեմալ փաշաների հետ մտավ երիտթուրքական «եռապետության» կազմի մեջ, ովքեր շուտով իրականացրին հայ ժողովրդի տեղահանումն ու եղեռնը (ցեղասպանությունը)։ Ըստ Մուշում գտնվող գերմանացի պաշտոնյայի վկայության՝
Ցեղասպանության հաստատումը տրվեց 1915 թվականի փետրվարի 27-ին Էնվեր փաշայի կողմից ուղարկված գաղտնի հեռագրում, իսկ հայերի վերջնական բնաջնջման կոնկրետ քայլերը գրի էին առնվել 1915 թվականի ապրիլի 15-ին Թալեաթ և Էնվեր փաշաների գաղտնի հրահանգում։ Հայերի ցեղասպանությունն սկսվեց Զեյթուն քաղաքում 1915 թվականի ապրիլի 24-ին։
1946 թվականին հրատարակված իր թուրքերեն հուշերում Թալեաթ փաշան խոստովանում էր հայերի բռնի տեղահանումը և ոչնչացումը, սակայն այն բացատրում էր թուրքերի բացառապես «ազգային շահերի» պաշտպանությամբ և «վիլայեթներում՝ Ռուսաստանի հետ սահմանին հայկական պետություն ստեղծելուն խոչընդոտելու» նպատակով։ 1918 թվականի հոկտեմբերի 7-ին Թալեաթ փաշան ընդունեց երիտթուրքերի քաղաքականության տապալումը և հրաժարվեց իշխանությունից, այնուհետև փախավ Գերմանիա, որտեղ ապրում էր Ալի Սալիհ բեյ անվան տակ։ 1919 թվականին Կոստանդնուպոլսում հաստատված զինվորական արտակարգ դատարանը հեռակա կարգով Թալեաթին դատապարտեց մահապատժի՝ զինվորական հանցագործությունների և «կայսրության հայ բնակչության ոչնչացման» համար։
1921 թվականի մարտի 15-ին Սողոմոն Թեհլիրյանը գնդակահարեց Թալեաթին՝ Դաշնակցություն կուսակցության «Նեմեսիս» գործողության շրջանակներում, որի էությունը հայերի ցեղասպանության մեղավորներին պատժելն էր․ ընդ որում, Թալեաթի անունը ցանկում առաջին համարի տակ էր գտնվում։ Բեռլինի դատարանն արդարացրեց Թեհլիրյանին որպես անձ, ով գործել էր աֆեկտի վիճակում։ Դատական նիստում Թեհլիրյանի գերմանացի փաստաբանը մասնավորապես ասաց․
Արտաքին հղումներ
Կատեգորիա:Թուրք պետական գործիչներ Կատեգորիա:Սպանվածներ Կատեգորիա:Օսմանյան ռազմական հանցագործներ Կատեգորիա:Հայոց ցեղասպանության կազմակերպիչներ Կատեգորիա:Փաշաներ Կատեգորիա:Հույների ցեղասպանություն Կատեգորիա:Օսմանյան կայսրության անձինք Կատեգորիա:Օսմանյան կայսրության սպանված անձինք Կատեգորիա:Թուրք ազգայնականներ Կատեգորիա:19-րդ դարի Օսմանյան կայսրության անձինք Կատեգորիա:Պանթյուրքիստներ Կատեգորիա:Միություն և առաջադիմություն կուսակցության քաղաքական գործիչներ Կատեգորիա:Թուրքիայի պատմություն Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Երիտթուրքեր Կատեգորիա:Անձինք Էդիրնեից Կատեգորիա:Թուրքիայի նախարարներ Կատեգորիա:Օսմանյան կայսրության քաղաքական գործիչներ Կատեգորիա:Սպանված քաղաքական գործիչներ
Գիմրեկա (գյուղ, Պոդորոժսկի շրջան)
Գիմրեկա (Гимрека), գյուղ Ռուսաստանի Լենինգրադի մարզի Պոդորոժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Պոդորոժսկի շրջանի բնակավայրեր
Աստերոիդների ցանկ (149301-149400)
Աստերոիդների ցանկ (149201-149300) * Աստերոիդների ցանկ * Աստերոիդների ցանկ (149401-149500)
|}
Էնվեր փաշա
Իսմայիլ Էնվեր փաշա, թուրք պետական և ռազմական գործիչ, Օսմանյան Թուրքիայի Ռազմական գործերի նախարարը (1913-1918 թվականներ) և երիտթուրքական «Միություն և առաջադիմություն» կուսակցության ղեկավարներից, օսմանյան ռազմական հանցագործ։ Հայոց Մեծ Եղեռնի գլխավոր կազմակերպողներից և իրականացնողներից մեկը։
Առաջին համաշխարհային պատերազմի սկզբին անմիջականորեն գլխավորել է Կովկասյան ճակատում թուրքական լայնածավալ հարձակումը, որը սակայն կատարյալ անհաջողությամբ է ավարտվել (Սարիղամիշի օպերացիա, 1914 թվականի դեկտեմբեր-1915 թվականի հունվար)։
Օսմանյան կայսրության պարտությունից հետո 1918 թվականի նոյեմբերին Էնվերը ապաստանել է Գերմանիայում։ 1919 թվականի հեռակա կարգով մահվան է դատապարտվել օսմանյան նոր իշխանությունների կողմից։
Քովետա շրջան (Ջորջիա)
Քովետա շրջան (Coweta County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.147 կմ² է, բնակչությունը՝ 89.215 մարդ (2010 թ. տվյալներով)։ Շրջկենտրոնն է Նյունան բնակավայրը։ Կազմավորվել է 1826 թվականին։
Էնվեր փաշա
1921 թվականին անցել է Միջին Ասիա, որտեղ գլխավորել է բասմաչների գործողությունները։ Սպանվել է խորհրդային զորքերի հետ բախումներից մեկի ժամանակ 40-ամյա տարիքում՝ արցախցի ռազմիկ Հակոբ Մելքումյանի կողմից։
Ծանոթագրություններ
Կատեգորիա:Թուրք ռազմական գործիչներ Կատեգորիա:Թուրք պետական գործիչներ Կատեգորիա:Օսմանյան ռազմական հանցագործներ Կատեգորիա:Սպանվածներ Կատեգորիա:Հայոց ցեղասպանության կազմակերպիչներ Կատեգորիա:Ստամբուլում ծնված անձինք Կատեգորիա:Փաշաներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Օսմանյան ռազմական ակադեմիայի շրջանավարտներ Կատեգորիա:Օսմանյան ռազմական քոլեջի շրջանավարտներ Կատեգորիա:Բալկանյան պատերազմներում Օսմանյան կայսրության ռազմական գործիչներ Կատեգորիա:Անձինք Կոստանդնուպոլսից Կատեգորիա:Օսմանյան բանակի գեներալներ Կատեգորիա:Օսմանյան կայսրության անձինք Կատեգորիա:Թուրք ազգայնականներ Կատեգորիա:19-րդ դարի Օսմանյան կայսրության անձինք Կատեգորիա:Պանթյուրքիստներ Կատեգորիա:Միություն և առաջադիմություն կուսակցության քաղաքական գործիչներ Կատեգորիա:Թուրքիայի պատմություն Կատեգորիա:Օսմանյան կայսրության քաղաքական անձինք Կատեգորիա:Օսմանյան կայսրության ալբանացիներ Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Երիտթուրքեր Կատեգորիա:Թուրքիայի նախարարներ Կատեգորիա:Թուրք-իտալական պատերազմի օսմանյան ռազմական գործիչներ Կատեգորիա:Օսմանյան կայսրության Հատուկ կազմակերպության անդամներ Կատեգորիա:Օսմանյան կայսրության քաղաքական գործիչներ Կատեգորիա:Ալբանական ծագմամբ թուրքեր Կատեգորիա:Օսմանյան գեներալներ Կատեգորիա:Օսմանյան կայսրությունն Առաջին համաշխարհային պատերազմում
Քովետա շրջան (Ջորջիա)
Կատեգորիա:Ջորջիայի շրջաններ
Բոդրովկա (գյուղ, Կուպյանսկի շրջան)
Արտաքին հղումներ
Կատեգորիա:Ուկրաինայի Խարկովի մարզի Կուպյանսկի շրջանի բնակավայրեր Կատեգորիա:Ուկրաինայի գյուղեր
Պոոպո
Պոոպո (Lago Poopó), ցամաքող, անհոսք, աղի լիճ կենտրոնական Անդերում, Բոլիվիայում, 3690 մ բարձրության վրա։ Գտնվում է Оրուրո դեպարտամենտի կենտրոն Օրուրո քաղաքից 130 կմ հեռավորության վրա։
Լճի դինամիկան
Վերջին սառցե դարաշրջանի ավարտի ժամանակ Անդերում (11—13 հազար տարի առաջ) Պոոպոն Բալիվյան (Ballivián) խոշոր սառցադաշտային լճի մասն էր կազմում։ Հսկայական այս լիճն իր մեջ ընդգրկում էր ժամանակակից աղուտները՝ Սալար դե Կոյպասի և Սալար դե Ույունի, ինչպես նաև Տիտիկակա լիճը ։ Լճի բարձր ջրագծի (ծովի մակարդակից 3686 մ բարձրություն), փոքր խորության (3 մետրից պակաս) և շատ չոր, ցամաքային կլիմայի պատճառով, տեղումների քանակի ամենաքիչ փոփոխությունը շրջակա ավազանում խիստ է անդրադառնում ջրի մակարդակի վրա։
Երկրաբանություն
Լճի բարձրադիր ափերը կազմված են քարածխային շրջանի կրաքարերից, իսկ հարթավայրային հատվածները կարմիր ավազաքարից և կոնգլոմերատներից։ Գետի ափամերձ հատվածը եղեգնուտ է ։ Ափերը ճահճացած են։ Պոոպո լճից սկիզբ է առնում միայն մի փոքր առվակ (հարավում), որը հոսում է արևմուտք և ավարտվում Սալար դե Կոյպաս աղուտում։ Պոոպո լճի ջրի մակարդակը մշտապես ընկնում էր, որը պայմանավորված էր բազմաթիվ պատճառներով։ 1962 թվականին Դեսագուադերո գետը փոխեց իր հունը և ջրերը հոսեցին Ուրու Ուրու լիճ, որն Էլ պակասեցրեց Պոոպո լճի ջրի մակարդակը։ Մեծ քանակությամբ ջուր կորչում է ուժեղ գոլորշիացման և տեղական քամիների պատճառով, որի շնորհիվ թե գետը և թե լիճերը ծանծաղում են ։ Անձրևային սեզոնում ջրերի մի մասը Լակախաուիրա գետի հունով հոսում է դեպի արևմուտք՝ պարբերաբար ցամաքող Կոյպասա աղի լիճը։
Աղիություն
Լճի մակերեսը տատանվում է 1100-ից մինչև 2500 կմ2, որն էլ նրան դասում է Հարավային Ամերիկայի խոշորագույն աղի լճերի շարքում։ Միջինում նրա մակերեսը կազմում է 1340 կմ2։ Դիտարկումների արդյունքում լիճն ամենամեծ չափերի հասել է 1940-ական թվականներին։ Մինչև 1962 թվականը Պոոպոյի մեջ էր թափվում Տիտիկակա լճից սկիզբ առնող Դեսագուադերո միակ գետը։ Գետը հոսում է աղով հագեցած ապարներով, որի արդյունքում Պոոպո լճին բերում է աղի ջուր։ Պոոպոյի ջրավազանի հիմնական մասը լրացվում է (մոտավորապես 92% ջուր) Դեսուագադերո գետից։ Թթվայնությունը պայմանավորվում է ջրի ծավալով։ 2006 թվականի հոկտեմբերին և նոյեմբերի լճի հյուսիսային հատվածում աղիությունը (15-30000 մգ/լ) է։ Լճի հարավային հատվածում ջրի աղիությունը ավելի բարձր է (105000-125000 մգ/լ)։ Ջրի տեսակը Na-(Mg)-Cl-(SO4): Դրենաժային տարածքում առկա են նատրիումի քլորիդի (NaCl) երկրաբանական աղբյուրներ, որոնք նպաստում են Պոոպո լճի աղտոտմանը։
Հանքարդյունաբերություն և ծանր մետաղներ
Պոոպո լճի ավազանում հանքարդյունաբերության երկար ավանդույթ կա։ Մետաղների արդյունահանումը սկսվել է 13-րդ դարից՝ դեռ ինկերի կողմից։ 16-րդ դարում իսպանացիների գաղութացումից հետո հանքարդյունաբերական գործունեությունը ավելի աճեց։ Այս պահին տարածաշրջանը դարձավ Բոլիվիայի հանքարդյունաբերական կենտրոններից մեկը։ 19-րդ դարի վերջից հանքարդյունաբերությունը պատկանում է «Քոլոն Պոոպո» արդյունահանման ընկերությանը։
Հանքարդյունաբերական շրջանները գտնվում են Անդերի կենտրոնական հատվածի՝ Արևելյան Կորդիլիերների ստորոտներում, Պոոպո լճի արևելյան ափի երկայնքով։ Արդյունահանման մեջ ամենամեծ մասնաբաժին ունեցող հանքանյութերն են արծաթն ու անագը։
Ուսումնասիրությունները ցույց են տվել, որ Պոոպոյի ավազանի մակերեսային և ստորերկրյա ջրերում բարձր են ծանր մետաղների մնագորդները։ Այս մետաղները, բնականաբար, գտնվելում են հատակում, քանի որ նրանք առաջանում են քայքայման արդյունքում։ Հանքարդյունաբերական գործունեության հետևանքով տարածքը հետագայում աղտոտվում է ծանր մետաղներով։ Հանքավայրերի թթվային կազմության մնացորդները և հանքանյութի մեխանիկական մշակումը արագացնում են լճի աղտոտման գործընթացը։ Լճի ջրի մեջ մկնդեղի, կապարի և կադմիումի մնացորդները գերազանցում են Բոլիվիայի և Առողջապահության համաշխարհային կազմակերպության սահմանային թույլատրելի խտությունը խմելու ջրի համար։
Ֆլորա և ֆաունա
Ձկնատեսակներից չորսից երեքը լճի բնիկներն են՝ մաուրի ( Trichomycterus catfish), քարաչ և իսպի (Orestias spp.) տեսակները։ 20-րդ դարում լիճ են բերվել երկու էկզոտիկ ձկնատեսակներ ՝ 1942 թվականին՝ թռաչան՝ ծիածանափայլ իշխանը և պեժերեյը 1955 թվականին։ Այս խոշոր ձուկն այժմ ամենաառաջին վաճառվող ձկնատեսակն է։ Ջրային թռչունների կյանքը բավականին բազմազան է, ընդհանուր առմամբ հաշվում է 34 տեսակներ։ Ֆլամինգոյի ամենատարածված տեսակներից են՝ Անդյան, Ջեյմս և Չիլիական տեսակները։ Թռչունների շատ տեսակներ սպառնալիքի տակ են։ Դրանց թվում են Անդյան ֆլամինգոն և Անդյան կոնդորը։ Պոոպո լիճը չված թռչունների հանգստի վայր է։ Պոոպոյում և նրա շրջակայքում հայտնաբերվել են 17 բույսերի և 3 ջրիմուրների տեսակներ։
Արտաքին հղումներ
Կատեգորիա:Բոլիվիայի լճեր Կատեգորիա:Լճեր այբբենական կարգով Կատեգորիա:Աղի լճեր Կատեգորիա:Հարավային Ամերիկայի լճեր
Գառընկոց
Գառընկոց, գյուղ Արևմտյան Հայաստանում, Էրզրումի վիլայեթի Թորթումի գավառակում ։ Գտնվում էր Թորթում գետի ակունքում, գեղատեսիլ վայրում։
Բնակչություն
1900-1912 թվականներին ուներ 60 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թորթումի շրջանի համայնքներ
(3486) Ֆուլչինյոնի
(3486) Ֆուլչինյոնի (Fulchignoni), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 5-ին Էդվարդ Բոուելի կողմից Անդերսոն Մեսայում ։